open-index/open-wikipedia-markdown huggingface dataset:
Νίκος Κουγιάλης

Ο **Νίκος Κουγιάλης** είναι Ελληνοκύπριος πολιτικός. Διετέλεσε Υπουργός Γεωργίας, Φυσικών Πόρων και Περιβάλλοντος και Υπουργός Γεωργίας, Αγροτικής Ανάπτυξης και Περιβάλλοντος.

## Βιογραφικά στοιχεία
Ο Νίκος Κουγιάλης γεννήθηκε στη Λευκωσία στις 30 Μαρτίου 1967. Σπούδασε στο Πανεπιστημίου της Βόρειας Καρολίνας, όπου απέκτησε πτυχίο και μεταπτυχιακή στην ηλεκτρολογία μηχανική.

Διετέλεσε πρόεδρος του Ινστιτούτου Μηχανικής και Τεχνολογίας (IET) του Ηνωμένου Βασιλείου και εκλεγμένο μέλος του Παγκόσμιου Συμβουλίου του ΙΕΤ. Επιπλέον, διετέλεσε πρόεδρος του Ινστιτούτου Ηλεκτρολόγων Μηχανικών (IEE) του Ηνωμένου Βασιλείου την περίοδο 2004-2006. 

Εργοδοτήθηκε στην Αρχή Ηλεκτρισμού Κύπρου ως ηλεκτρολόγος μηχανικός. Υπήρξε συνδικαλιστής στη συντεχνία του επιστημονικού προσωπικού της ΑΗΚ (ΣΕΠΑΗΚ), κατέχοντας τη θέση του βοηθού γραμματέα.

Ακόμη, έχει εργοδοτηθεί σε διάφορους ιδιωτικούς οργανισμούς. Επιπρόσθετα, έχει διδάξει στο Πανεπιστήμιο της Βόρειας Καρολίνας ως λέκτορας σε θέματα τηλεπικοινωνιών.

Είναι νυμφευμένος και έχει τρία παιδιά.

## Πολιτική διαδρομή
Ήταν μέλος του Ευρωπαϊκού Κόμματος, του οποίου διετέλεσε και αντιπρόεδρος.

Την 1 Μαρτίου 2013 διορίστηκε Υπουργός Γεωργίας, Φυσικών Πόρων και Περιβάλλοντος στην κυβέρνηση Νίκου Αναστασιάδη. Κατά τη διάρκεια της θητείας του το υπουργείο μετονομάστηκε σε Υπουργείο Γεωργίας, Αγροτικής Ανάπτυξης και Περιβάλλοντος.

## Παραπομπές


## Πηγές
*

|-

|-

Κατηγορία:Υπουργοί Γεωργίας, Φυσικών Πόρων και Περιβάλλοντος (Κύπρος)
Κατηγορία:Υπουργοί Γεωργίας, Αγροτικής Ανάπτυξης και Περιβάλλοντος (Κύπρος)
Κατηγορία:Κύπριοι ηλεκτρολόγοι μηχανικοί
Κατηγορία:Κυβέρνηση Νίκου Αναστασιάδη 2013
3254 Μπας

Ο **Μπας (Bus)** είναι ένας αστεροειδής της εξωτερικής περιοχής (της προς τον πλανήτη Δία) της Κύριας Ζώνης Αστεροειδών, με απόλυτο μέγεθος, όπως αυτό ορίζεται για το Ηλιακό Σύστημα, 11,1. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου Σελτ Μπας, ο οποίος έχει ανακαλύψει (μέχρι το 2008) 1.632 αστεροειδείς.

Τον περισσότερο χρόνο του ο Μπας τον περνά έξω από τα όρια της Κύριας Ζώνης, κινούμενος μεταξύ αυτής και του Δία.

## Φυσικά χαρακτηριστικά
Ο φασματικός τύπος του Μπας είναι **T**. Ο Μπας περιστρέφεται γύρω από τον εαυτό του μία φορά κάθε 5 ως 8 ώρες.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπας
3255 Θόλεν

μικρογραφία|Η τροχιά του αστεροειδούς 3255 Θόλεν
Ο **Θόλεν (Tholen)** είναι ένας αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 13,6. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του σύγχρονου Αμερικανού αστρονόμου Ντέιβιντ Θόλεν, γνωστού από την ανακάλυψη του `Αποφι.

Εξαιτίας της πολύ μεγάλης εκκεντρότητας της τροχιάς του, μήνες πριν και μετά το περιήλιό του, ο Θόλεν βρίσκεται έξω από τα όρια της Κύριας Ζώνης και διασχίζει την τροχιά του `Αρη, επειδή όμως και η κλίση τροχιάς του Θόλεν είναι σημαντική, σπανίως πλησιάζει τον πλανήτη αυτόν.

## Φυσικά χαρακτηριστικά
Ο φασματικός τύπος του Θόλεν είναι **S** (λιθώδης). Ο Θόλεν περιστρέφεται γύρω από τον εαυτό του μία φορά κάθε 2 ώρες και 57 λεπτά, μία μάλλον ταχεία περιστροφή, ακόμα και για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Θολεν
3256 Νταγκέρ

Ο **Νταγκέρ** (*Daguerre*) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1981 από τους Αμερικανούς αστρονόμους Μπράιαν Σκιφ και Νόρμαν Τόμας, που παρατηρούσαν από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Γάλλου ζωγράφου και εφευρέτη της νταγκεροτυπίας Λουί Νταγκέρ.

## Φυσικά χαρακτηριστικά
Η μέση διάμετρος του Νταγκέρ εκτιμάται σε 24,4 ± 1,5 χιλιόμετρα. Ο φασματικός τύπος του είναι **X** (τύπος ανθρακούχου) και το γεωμετρικό άλβεδό του είναι 0,0326 (είναι πιο σκουρόχρωμος από ένα κομμάτι κάρβουνο).

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νταγκερ
Πλουραλιστική δημοκρατία

Η **Πλουραλιστική δημοκρατία** είναι η δημοκρατία η οποία έχει παραπάνω από ένα κέντρα εξουσίας. Οι δημοκρατίες είναι κατά φύση πλουραλιστικές, γιατί υπάρχει η *Ελευθερία του Συνεταιρίζεσθαι*. Παρόλα αυτά, μπορεί να υπάρχει και πλουραλισμός χωρίς δημοκρατία.

## Παραπομπές


## Εξωτερικοί σύνδεσμοι
*"The Political Theory of Pluralist Democracy", article by Claude J. Burtenshaw (*The Western Political Quarterly*, Vol. 21, No. 4 (Dec., 1968), pp. 577-587, University of Utah)
*"A Pluralist Democracy", article by Göran Rosenberg (*Eurozine*, 27 November 2001)
*"Pluralist Model", article by ThinkQuest Team 26466: Eric Barr, Taylor Rankin, and John Baird (A More Perfect Union project, for students by students)

Κατηγορία:Δημοκρατία
Μάρτεν φαν Φάλκενμπορχ

Ο **Μάρτεν φαν Φάλκενμπορχ** (φλαμανδικά: **Marten van Valckenborch**, 1535 Λέουβεν &ndash; 1612 Φρανκφούρτη) ήταν Φλαμανδός ζωγράφος της Αναγέννησης.

## Βιογραφία
Σύμφωνα με τον Κάρελ φαν Μάντερ έμαθε να ζωγραφίζει τοπία στο Μέχελεν, το οποίο τότε ήταν γνωστό ως κέντρο της τοπιογραφίας είτε με ελαιοχρώματα είτε με υδροχρώματαg. Κατά την εποχή της εικονομαχίας -στα πλαίσια της Διαμαρτύρησης- στις Κάτω Χώρες (*[[Beeldenstorm]]*), έφυγε το 1596 από την πόλη μαζί με τον Λούκας φαν Φάλκενμπορχ πραγματοποιώντας ένα ταξίδι από τη Λιέγη στο Άαχεν κατά μήκος του ποταμού Μεύση, ζωγραφίζοντας απόψεις της κοιλάδας του ποταμού. Όταν ο Γουλιέλμος ο Σιωπηλός στράφηκε κατά των Ισπανών, επέστρεψαν στις Κάτω Χώρες, όπου φιλοτέχνησαν πολλούς όμορφους μικρούς πίνακες οι οποίοι πωλούνταν εύκολα. Στη συνέχεια ο Μάρτεν μετοίκησε στη Φρανκφούρτη, όπου αργότερα απέκτησε δυο γιους, οι οποίοι έγιναν επίσης επιτυχημένοι ζωγράφοι.

Σύμφωνα με το  Ολλανδικό Ίδρυμα Ιστορίας της Τέχνης, ήταν ο πατέρας των ζωγράφων Φρέντερικ φαν Φάλκενμπορχ και Χίλλις φαν Φάλκενμπορχ και θείος του Λούκας φαν Φάλκενμπορχ (αν και είχαν μικρή διαφορά ηλικίας). Καταγράφηκε στην Αμβέρσα το 1565, στο Άαχεν την περίοδο 1566 - 1573, ξανά στην Αμβέρσα κατά την περίοδο 1584 - 1585 και, τέλος, στη Φρανκφούρτη από το 1586 και ύστερα.

## Παραπομπές


## Εξωτερικοί σύνδεσμοι
*Marten van Valckenborch on Artnet
*Marten van Valckenborch on Artcyclopedia

Κατηγορία:Φλαμανδοί ζωγράφοι
Αλεσσάντρο Ρόζα Βιέιρα

Ο **Αλεσσάντρο Ρόζα Βιέιρα**, περισσότερο γνωστός ως **Φαλκάο**, γεννημένος στις 8 Ιουνίου 1977, είναι Βραζιλιάνος ποδοσφαιριστής σάλας.

Βραβεύτηκε ως ο κορυφαίος ποδοσφαιριστής σάλας παγκοσμίως το 2004, το 2006, το 2011 και το 2012.

## Βιογραφία
Ο Φαλκάο ξεκίνησε την καριέρα του ως ποδοσφαιριστής σάλας στα μέσα της δεκαετίας του 1990, ενώ κατέκτησε τα πρώτα του τρόπαια με την ομάδα της ΣΚ Κορίνθιανς Παουλίστα. Αγωνίστηκε, διαδοχικά, με τα χρώματα αριθμού συλλόγων, μεταξύ των οποίων οι Ατλέτικο Μινέιρο, Σάο Πάολο, Μαλουί/Ζαραγκουά και Ιντέλλι. Διακρίθηκε από τις ικανότητές του στην ντρίμπλα και τα σουτ με το αριστερό του πόδι, τα οποία ήταν δυνατά και, ταυτόχρονα, ακριβή.

Το 2005, αγωνίστηκε για σύντομο διάστημα ως ποδοσφαιριστής της Σάο Πάολο ΦΚ, η οποία κατέκτησε εκείνη την χρονιά το Κόπα Λιμπερταδόρες.

Στέλεχος της Εθνικής Βραζιλίας από το 1998, συμμετείχε στα Παγκόσμια Κύπελλα του 2000, του 2004, του 2008 και του 2012. Αναδείχθηκε ως ο κορυφαίος ποδοσφαιριστής των διοργανώσεων του 2004 και του 2008, ενώ κατέκτησε τις διοργανώσεις του 2008 και του 2012 (το 4ο και 5ο τρόπαιο της Βραζιλίας). Έχει πετύχει συνολικά 339 τέρματα σε 201 διεθνείς συμμετοχές με την Εθνική Βραζιλίας.

## Παραπομπές


## Εξωτερικός Σύνδεσμος
* Επίσημη ιστοσελίδα

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές σάλας
Κατηγορία:Ποδοσφαιριστές Σάο Πάολο Φουτεμπόλ Κλούμπε
Γιαννάκης Μάτσης

Ο **Γιαννάκης Μάτσης ** είναι Ελληνοκύπριος πολιτικός. Διετέλεσε Πρόεδρος του ΔΗΣΥ (1993-1997), ευρωβουλευτής (2004-2009) και βουλευτής (1981-2001).

## Βιογραφικά Στοιχεία
Ο Γιαννάκης Μάτσης γεννήθηκε στο Παλαιχώρι Μόρφου στις 24 Οκτωβρίου 1933. Ομιλεί, πέρα από την ελληνική, την αγγλική γλώσσα. Σπούδασε νομική. Είναι επιχειρηματίας. Αδελφός του ήταν ο αγωνιστής της ΕΟΚΑ Κυριάκος Μάτσης.

Είναι νυμφευμένος με την Αργυρούλα Χαραλάμπους και έχει ένα υιό και μία κόρη.

## Πολιτική διαδρομή
Εξελέγη για πρώτη φορά βουλευτής στις Βουλευτικές εκλογές του 1981 στην Εκλογική Περιφέρεια Λευκωσίας με τον ΔΗΣΥ για την Δ΄ Κοινοβουλευτική Περίοδο. Επανεξελέγη στις Βουλευτικές εκλογές του 1985 για την Ε΄ Κοινοβουλευτική Περίοδο. Στις βουλευτικές εκλογές του 1991 εξελέγη με τον συνασπισμό Δημοκρατικός Συναγερμός-Κόμμα Φιλελευθέρων για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Ζ΄ Κοινοβουλευτική Περίοδο.

Το 1993 εξελέγη πρόεδρος του ΔΗΣΥ, μετά την παραίτηση του Γλαύκου Κληρίδη, ο οποίος εξελέγη πρόεδρος της Κυπριακής Δημοκρατίας.

Το 2004 διαφώνησε με τον ΔΗΣΥ σχετικά με την υποστήριξη του Σχεδίου Ανάν στο δημοψήφισμα της 24ης Απριλίου 2004 για την επίλυση του Κυπριακού προβλήματος. Ο ΔΗΣΥ τάχθηκε υπέρ της αποδοχής του σχεδίου λύσης ενώ ο Γιαννάκης Μάτσης, όπως και άλλα στελέχη, διαφώνησαν. Στις ευρωεκλογές του 2004, δύο περίπου μήνες μετά το δημοψήφισμα, ίδρυσε την κίνηση «Για την Ευρώπη», με την οποία εξελέγη ευρωβουλευτής. Ως ευρωβουλευτής συμμετείχε στην πολιτική ομάδα του Ευρωπαϊκού Λαϊκού Κόμματος. Ακολούθως, ιδρύθηκε η Ευρωπαϊκή Δημοκρατία, ως διάδοχος της κίνησης «Για την Ευρώπη», αλλά ο Γιαννάκης Μάτσης δεν συμμετείχε στο κόμμα αυτό. Δεν διαγράφηκε ποτέ από τον ΔΗΣΥ.

## Παραπομπές


## Πηγές
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Πρόεδροι του Δημοκρατικού Συναγερμού
Κατηγορία:Ευρωβουλευτές της Κύπρου
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Μάικλ Χιρστ (συγγραφέας)

Ο **Μάικλ Χιρστ** (21 Σεπτεμβρίου 1952) είναι Άγγλος συγγραφέας και τηλεοπτικός παραγωγός, περισσότερο γνωστός για τα έργα του Ελισάβετ (1998) και Ελισάβετ: Η Χρυσή Εποχή (2007), καθώς για τις τιμημένες με βραβείο Emmy τηλεοπτικές σειρές Οι Τυδώρ και Βίκινγκς.
## Πρώτα χρόνια
Ο Χιρστ γεννήθηκε στην Μπράντφορντ και μεγάλωσε στην περιοχή Άιλκλεϊ στην Αγγλία. Εκπαιδεύτηκε στο Σχολείο Γραμματικής του Μπράντφορντ και παρακολούθησε στο Σχολείο Οικονομικών του Λονδίνου. Παρέλαβε το τιμητικό βραβείο πρώτης θέσης στην αγγλική και αμερικανική λογοτεχνία απο το Πανεπιστήμιο του Νότιγχαμ και μελέτησε τον Χένρυ Τζέιμς στο Κολλέγιο του Τρίνιτυ στην Οξφόρδη.

## Καριέρα
Ο Χιρστ  αρχικά σκόπευε να γίνει ακαδημαϊκός, αλλά αποφάσισε να γίνει σεναριογράφος όταν ο σκηνοθέτης Νίκολας Ρόεγκ διάβασε μια από τις μικρές ιστορίες του και ζήτησε από τον Χιρστ να γράψει σενάρια για εκείνον.

Ήταν συγγραφέας, δημιουργός και παραγωγός της σειράς Οι Τυδώρ η οποία προβλήθηκε απο το 2007 μέχρι το 2010. Αναφέρεται στην ιστορία του Βασιλιά Ερρίκου του όγδωου και τις έξι γυναίκες του όπως και η αυλή του και τα διλλήματα στο βασίλειο.

Είναι ένας από τους συγγραφείς για το βιβλίο του Τζέιμς Νταλεσάντρο, 1906. Η ιστορία ακολουθάει έναν νεαρό άνδρα που ανακαλύπτει μια σειρά από μυστικά και ψέμματα που άφησαν το Σαν Φρανσίσκο αρκετά ευάλωτο στις φωτιές που το σκέπασε ως επακόλουθο του ιστορικού σεισμού το 1906 και κυκλοφόρησε το 2012.

Ο Χιρστ επιλέχθηκε να γράψει την διασκευή της ταινίας από το βιβλίο του Στιούαρτ Χιλ *[[The Cry Of The Icemark]]*  πριν το αναστείλουν και επίσης του ανέθεσαν να μεταφέρει το βιβλίο *[[Azincourt]]* του Μπέρναρντ Κόρνγουελ που αναφέρει την ιστορία του Βασιλιά Ερρίκου του πέμπου της Αγγλίας και τη Μάχη του Άζινκουρτ.

Το 2011 συμμετείχε στην παραγωγή της σειράς Κάμελοτ μαζί με τον συγγραφέα Κρις Τσίπναλ για το δορυφορικό κανάλι Starz.

Ήταν ο παραγωγός της σειράς *[[The Borgias]]*  που αναφέρεται στην ιστορία της κακόφημης οικογένειας Μπόργκια. Πρωταγωνιστής ήταν ο Τζέρεμυ Άιρονς ως ο Πάπας Αλέξανδρος ΣΤ. Δημιουργός ήταν ο Νιλ Τζόρνταν ,τα γυρίσματα ξεκίνησαν το καλοκαίρι του 2010 και κράτησε τρεις σαιζόν. 

Ο Χιρστ είναι ο δημιουργός της σειράς Βίκινγκς που προβάλλεται απο το καλωδιακό History Channel και έκανε πρεμιέρα το 2013. Πρωταγωνιστούν ο Τράβις Φίμελ, η Κάθριν Γουίνικ,ο Γκούσταφ Σκάρσγκορντ ,ο Γκάμπριελ Μπάιρν ,ο Κλάιβ Στάντεν και η Τζέσαλιν Γκίλσιγκ .

## Οικογένεια
Οι κόρες του, η Μοντ Χιρστ και η Τζόρτζια Χιρστ έκαναν εμφανίσεις σε μερικά από τα έργα του και οι δύο στους Βίκινγκς και η Μοντ στους Τυδώρ.

## Παραπομπές


## Εξωτερικοί σύνδεσμοι
*Michael Hirst On Truth And Drama In Vikings
*Tudors: Season 1 trailer 
*Elizabeth (1998) Trailer
*

Κατηγορία:Άγγλοι συγγραφείς
Βασίλ Μετόντιεφ

Ο **Βασίλ Μετόντιεφ** () (1935-2019) ήταν Βούλγαρος διεθνής ποδοσφαιριστής, ο οποίος αγωνιζόταν ως μέσος, και μετέπειτα προπονητής.

## Βιογραφία
Γεννήθηκε στις 6 Ιανουαρίου 1935 στο Σαντάνσκι του Βασιλείου της Βουλγαρίας.

### Καριέρα ως ποδοσφαιριστής
#### Σύλλογος

Με την ομάδα της Λοκομοτίβ Σόφιας, κατέκτησε το Πρωτάθλημα Βουλγαρίας. Με την ίδια ομάδα, αγωνίστηκε σε 4 αναμετρήσεις του Κυπέλλου Πρωταθλητριών Ευρώπης στην διάρκεια της σεζόν 1964-1965.

#### Εθνική

Με την Εθνική Βουλγαρίας, πραγματοποίησε συνολικά 17 διεθνείς συμμετοχές, χωρίς να πετύχει κάποιο τέρμα στην διάρκεια αυτών, μεταξύ του 1960 και του 1966. Κλήθηκε για πρώτη φορά στην Εθνική Βουλγαρίας στις 23 Νοεμβρίου 1960 ενόψει αναμέτρησης με αντίπαλο την Δυτική Γερμανία, ενώ η τελευταία του διεθνής συμμετοχή ήταν στις 16 Μαΐου 1965, σε αναμέτρηση απέναντι στην Πολωνία.

Ήταν μεταξύ των παικτών που επελέγησαν ενόψει του Παγκοσμίου Κυπέλλου του 1966.  Στην διάρκεια του Παγκοσμίου Κυπέλλου το οποίο διεξήχθη στην Αγγλία, δεν αγωνίστηκε σε καμία αναμέτρηση. Ωστόσο, αγωνίστηκε σε τρεις αναμετρήσεις που διεξήχθησαν στα πλαίσια των Προκριματικών του Παγκοσμίου Κυπέλλου του 1962.

Πέθανε στη Σόφια στις 29 Ιουλίου 2019. 

### Καριέρα ως προπονητής
Ανέλαβε αρκετές φορές την τεχνική ηγεσία των Λοκομοτίβ Σόφιας και Λέφσκι Σόφιας. Με τους δύο παραπάνω συλλόγους, έλαβε μέρος στο Κύπελλο Πρωταθλητριών Ευρώπης, το Κύπελλο ΟΥΕΦΑ και το Κύπελλο Κυπελλούχων Ευρώπης.

Με την ομάδα της Λέφσκι Σόφιας, κατέκτησε τρία Πρωταθλήματα Βουλγαρίας και δύο Κύπελλα Βουλγαρίας.

## Διακρίσεις

## Παραπομπές


Κατηγορία:Βούλγαροι ποδοσφαιριστές
Κατηγορία:Βούλγαροι Μακεδόνες
Κατηγορία:Ποδοσφαιριστές Εθνικής Βουλγαρίας
Κατηγορία:Ποδοσφαιριστές Παγκοσμίου Κυπέλλου 1966
Κατηγορία:Ποδοσφαιριστές Ακαντέμικ Σόφιας
Κατηγορία:Ποδοσφαιριστές Λοκομοτίβ Σόφιας
Κατηγορία:Βούλγαροι προπονητές ποδοσφαίρου
Κατηγορία:Προπονητές ποδοσφαίρου Λέφσκι Σόφιας
Κατηγορία:Ποδοσφαιριστές Πάρβα Λίγκα (Βουλγαρία)
Τρύφος Αιτωλοακαρνανίας

Ο **Τρύφος** (ή η Τρύφου) είναι χωριό του δήμου Ακτίου - Βόνιτσας, στην Αιτωλοακαρνανία. Σύμφωνα με την απογραφή του 2011 έχει 635 κατοίκους και σύμφωνα με το σχέδιο Καλλικράτης αποτελεί την Τοπική κοινότητα Τρύφου που ανήκει στη Δημοτική Ενότητα Μεδεώνος.

## Γεωγραφία - Ιστορία
Το χωριό είναι κτισμένο πάνω στα Ακαρνανικά όρη, σε υψόμετρο 520 μέτρων. Βρίσκεται 8 χιλιόμετρα δυτικά της Κατούνας και απέχει 50 χιλιόμετρα από το Αγρίνιο και 90 από το Μεσολόγγι.

Η παλαιότερη μνεία στο χωρίο γίνεται το 1521, όταν 48 οικογένειες διέμεναν σε αυτό. Το σημερινό χωριό δημιουργήθηκε μετά την επανάσταση του 1821 από τη συνένωση των συνοικισμών Αλευρά, Παλιοχώρι και Πατερίτσα. Το 1912 με το ΦΕΚ 261Α - 31/08/1912 συστάθηκε κοινότητα Τρύφου. Κατά τη διάρκεια του Β΄ Παγκοσμίου Πολέμου και του Εμφυλίου που ακολούθησε, τα βουνά γύρω από το χωριό ήταν καταφύγια ανταρτών. Οι Γερμανοί έκαψαν 40 από το 150 σπίτια του χωριού.

## Αξιοθέατα
Η περιοχή "Βάλτος Τρύφου/Κατούνας", δυτικά του χωριού, η οποία είναι *"ένα ορεινό έλος γλυκού νερού με πυκνούς καλαμιώνες που περιβάλλεται από φυλλοβόλο δάσος"* έχει χαρακτηριστεί Βιότοπος CORINE. Στα βορειοδυτικά, στην περιοχή γνωστή και ως Λουτρά Τρύφου, αναβλύζουν οι ιαματικές πηγές του Αγίου Βαρβάρου και λίγο πιο χαμηλά κατά μήκος του ποταμιού της Νήσσας μπορεί ο επισκέπτης να δει μικρούς καταρράκτες και λιμνούλες ανάμεσα σε περιοχή με πυκνή βλάστηση. Η κεντρική εκκλησία του χωριού είναι ο Άγιος Νικόλαος.

## Παραπομπές


## Πηγές
* "Πόλεις και χωριά του Δήμου Ακτίου Βόνιτσας", Βαγγέλης Κουτιβής και Γεώργιος Μπαρμπαρούσης.
* Ταξίδι στην Τρύφο Αιτωλοακαρνανίας, CNN Greece

## Εξωτερικοί σύνδεσμοι
* Οι καταρράκτες στον Άγιο Βάρβαρο Τρύφου από τον ιστότοπο https://web.archive.org/web/20190323055234/https://www.newsbeast.gr/

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Emotional Rescue

Το **Emotional Rescue** είναι το 15ο βρετανικό και 17ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 20 Ιουνίου του 1980 μέσω της δισκογραφικής εταιρείας "Rolling Stones Records".

Η ηχογράφηση του πραγματοποιήθηκε στα "Compass Point Studios" του Νασσάου στις Μπαχάμες και στο "Pathé Marconi" του Παρισιού, με παραγωγούς τους Μικ Τζάγκερ και Κιθ Ρίτσαρντς. Για το συγκεκριμένο άλμπουμ το δίδυμο των συνθετών του συγκροτήματος συνέθεσε περισσότερα από είκοσι κομμάτια, αλλά επέλεξε δέκα για το "*Emotional Rescue*", ενώ μερικά κατέληξαν στον επόμενο τους δίσκο, "*[[Tattoo You]]*".

Το εξώφυλλο του άλμπουμ σχεδιάστηκε από τον Πίτερ Κόριστον με θερμογραφικές φωτογραφίες, τραβηγμένες από τον Ρόι Ατζάκ με θερμική κάμερα, μία συσκευή η οποία ανιχνεύει εκπομπές θερμότητας.

Το ομώνυμο κομμάτι, με τις έντονες ντίσκο καταβολές, σκαρφάλωσε στην τρίτη θέση του Billboard Hot-100 και το Top-10 στην Βρετανία, ενώ ο δίσκος έδωσε στους Rolling Stones το πρώτο τους # 1 άλμπουμ μετά το "*[[Goats Head Soup]]*" του 1973, παραμένοντας στην κορυφή των αμερικάνικων τσαρτ για επτά εβδομάδες. Επίσης, το "*She's So Cold*" ανέβηκε # 33 στην πατρίδα του σχήματος και το # 21 στις Ηνωμένες Πολιτείες.

## Λίστα Τραγουδιών
* *Όλα τα κομμάτια είναι συνθέσεις των [[Μικ Τζάγκερ]] και [[Κιθ Ρίτσαρντς]].*
#"Dance (Pt. 1)" – 4:23
#"Summer Romance" – 3:16
#"Send It to Me" – 3:43
#"Let Me Go" – 3:50
#"Indian Girl" – 4:23
#"Where the Boys Go" – 3:29
#"Down in the Hole" – 3:57
#"Emotional Rescue" – 5:39
#"She's So Cold" – 4:12
#"All About You" – 4:18

## Θέσεις τσαρτ

## Βραβεία
***Emotional Rescue*** *(άλμπουμ)*
* Ηνωμένο Βασίλειο (*BPI Certification*): Χρυσός 
* Ολλανδία (*NVPI Certification*): Χρυσός 
* Γαλλία (*SNEP Certification*): Χρυσός 
* Ηνωμένες Πολιτείες (*RIAA Certification*): 2 x πλατινένιος 
* Ισπανία (*PROMUSICAE Certification*): Χρυσός 

## Μέλη των Rolling Stones
Οι μουσικοί οι οποίοι ηχογράφησαν τα κομμάτια του "*Emotional Rescue*" ήταν οι εξής:
* **[[Μικ Τζάγκερ]]** - φωνητικά, κιθάρα, πιάνο
* **[[Κιθ Ρίτσαρντς]]** - κιθάρα, φωνητικά, μπάσο, πιάνο
* **[[Ρον Γουντ]]** - κιθάρα, φωνητικά, μπάσο
* **[[Μπιλ Γουάιμαν]]** - μπάσο, συνθεσάιζερ
* **[[Τσάρλι Γουάτς]]** - τύμπανα

;*Γκεστ συμμετοχές*
* **Ίαν Στιούαρτ** - πιάνο, κρουστά
* **Νίκι Χόπκινς** - πλήκτρα
* **Τζέιμς "Sugar Blue" Γουάιτινγκ** - φυσαρμόνικα
* **Μπόμπι Κιζ** - σαξόφωνο
* **Μάικλ Σριβ** - κρουστά
* **Μαξ Ρόμεο** - φωνητικά
* **Τζακ Νίτσε** - ενορχήστρωση πνευστών

## Παραπομπές


## Πηγές
* Emotional Rescue - The Rolling Stones | Songs, Reviews, Credits | AllMusic
* The Rolling Stones - Emotional Rescue | Sputnikmusic
* Emotional Rescue | The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1980
Ντιναμό Τιφλίδας (καλαθοσφαίριση)

Η **Ντιναμό Τιφλίδας** (γεωργιανά: საკალათბურთო კლუბი, დინამო) είναι επαγγελματική ομάδα καλαθοσφαίρισης με έδρα την Τιφλίδα, η οποία αγωνίζεται στη γεωργιανή σούπερ λίγκα. Υπήρξε πρωταθλήτρια Ευρώπης το 1962, ενώ είχε φθάσει στον τελικό και δύο χρόνια νωρίτερα.

## Ιστορία
Η Ντιναμό Τιφλίδας ιδρύθηκε το 1934, ως μέρος της αθλητικής κοινωνίας Ντιναμό. Μετά το τέλος του Β΄ Παγκοσμίου Πολέμου, αποτέλεσε μία από τις πρωταγωνίστριες ομάδες καλαθοσφαίρισης της Σοβιετικής Ένωσης, κατακτώντας τέσσερα πρωταθλήματα και τρία κύπελλα, ενώ τέσσερις ακόμη φορές τερμάτισε δεύτερη στο σοβιετικό πρωτάθλημα.

Στην πρώτη της συμμετοχή στο κύπελλο πρωταθλητριών ομάδων Ευρώπης το 1960, η Ντιναμό έφθασε ως τον τελικό, όπου ηττήθηκε δύο φορές από την επίσης σοβιετική ομάδα τότε και δύο φορές συνεχόμενη πρωταθλήτρια Ευρώπης, την ΑΣΚ Ρίγα. Δύο χρόνια αργότερα το '62, κέρδισε σε μονό τελικό τη Ρεάλ Μαδρίτης με 90-83, στηΓενεύη,  ενώ την αμέσως επόμενη χρονιά το '63 δεν κατάφερε να υπερασπιστεί το στέμμα της αφού αποκλείστηκε στον ημιτελικό της διοργάνωσης από τη ΤΣΣΚΑ Μόσχας. Στα τέλη της δεκαετίας ('69), έφθασε στον τελικό του κυπέλλου Κυπελλούχων, όπου ηττήθηκε από τη Σλάβια Πράγας με 90-84 στη Βιέννη.

Στο νεοσύστατο πρωτάθλημα Γεωργίας του 1991, η Ντιναμό υπήρξε και πάλι πρωταγωνίστρια, κατακτώντας τους δύο πρώτους τίτλους, πριν επιστρέψει στις επιτυχίες το 2003 και το 2014. Μετά την τελευταία της επιτυχία, έφθασε δύο συνεχόμενες φορές στον τελικό του πρωταθλήματος, αλλά ηττήθηκε και στις δύο προσπάθειες της.

## Τίτλοι και διακρίσεις
### Εγχώριοι
* **Πρωταθλήματα Σοβιετικής Ένωσης (4)**:
1949-50, 1952-53, 1953-54, 1967-68

* *Φιναλίστ Πρωταθλήματος Σοβιετικής Ένωσης (4)*:
1946-47, 1959-60, 1960-61, 1968-69

* **Κύπελλα Σοβιετικής Ένωσης (3)**:
1948-49, 1949-50, 1968-69

* *Φιναλίστ Κυπέλλου Σοβιετικής Ένωσης (2)*:
1952-53, 1972-73

* **Πρωταθλήματα Γεωργίας (4)**:
1990-91, 1991-92, 2002-03, 2013-14

* *Φιναλίστ Πρωταθλήματος Γεωργίας (6)*:
1995-96, 1996-97, 2001-02, 2003-04, 2014-15, 2015-16

* **Κύπελλα Γεωργίας (1)**:
2003-04

### Διεθνείς

* **[[Ευρωλίγκα|Ευρωπαϊκά Πρωταθλήματα]] (Ευρωλίγκα) (1)**:
1961-62

* *Φιναλίστ [[Ευρωλίγκα|Ευρωπαϊκών Πρωταθλημάτων]] (Ευρωλίγκα) (1)*:
1959-60

* *Φιναλίστ [[Κύπελλο Σαπόρτα|Κυπέλλου Κυπελλούχων]] (1)*:
1968-69

## Παραπομπές


## Πηγές
* DINAMO TBILISI basketball team - Eurobasket
* სუპერლიგა – გუნდები 

Κατηγορία:Ιδρύσεις αθλητικών συλλόγων το 1934
Κατηγορία:Γεωργιανοί σύλλογοι καλαθοσφαίρισης
Κατηγορία:Σοβιετικοί σύλλογοι καλαθοσφαίρισης
Κατηγορία:Τιφλίδα
Πλατανόβρυση

Με την ονομασία **Πλατανόβρυση** μπορεί να αναφέρονται:

## Οικισμοί
* Πλατανόβρυση Αχαΐας, οικισμός του δήμου Ερυμάνθου.
** Κάτω Πλατανόβρυση Αχαΐας, οικισμός του ίδιου δήμου.

* Πλατανόβρυση Δράμας, οικισμός του δήμου Παρανεστίου.

* Πλατανόβρυση Αριστομένους Μεσσηνίας, οικισμός του δήμου Μεσσήνης.
* Πλατανόβρυση Χανδρινού Μεσσηνίας, οικισμός του δήμου Πύλου - Νέστορος.

## Διάφορα
* Λίμνη Πλατανόβρυσης, τεχνητή λίμνη της Ελλάδας στον ποταμό Νέστο.

## Δείτε επίσης
* Πλατανόβρυση Μεσσηνίας (αποσαφήνιση)

Κατηγορία:Αποσαφηνίσεις ελληνικών τοπωνυμίων
Αντωνίου

Το ελληνικό όνομα **Αντωνίου** μπορεί να αναφέρεται σε κάποιο από τα παρακάτω πρόσωπα:

* Αντωνίου (αγωνιστής 1821), 26 αγωνιστές στην Επανάσταση του 1821
* Αντώνης Αντωνίου (γενν. 1927), σκηνοθέτης, ηθοποιός, σκηνογράφος και μεταφραστής
* Αντώνης Αντωνίου (γενν. 1945), ηθοποιός
* Αντώνης Αντωνίου (γενν. 1959), Κύπριος πολιτικός
* Απόστολος Αντωνίου (1909-1970), πολιτικός
* Αριστοτέλης Αντωνίου (1905-1979), γιατρός και βουλευτής
* Δημήτριος Αντωνίου (γενν. 1906), ποιητής
* Θεόδωρος Αντωνίου (1935-2018), συνθέτης
* Κωνσταντίνος Αντωνίου (18ος αι.), λόγιος
* Κώστας Αντωνίου (γενν. 1962), ποδοσφαιριστής
* Νίκος Αντωνίου, σύγχρονος συνθέτης
* Σωτήριος Αντωνίου, ευεργέτης
* Τόνια Αντωνίου, πολιτικός
* Χρήστος Αντωνίου (1930-2007), βουλευτής Μαγνησίας

## Δείτε επίσης
* Αντωνίου (περιπολικό)
Γκίνης

Το ελληνικό επώνυμο **Γκίνης** μπορεί να αναφέρεται σε κάποιο από τα παρακάτω πρόσωπα:

* Μέλη της Οικογένειας Γκίνη, σπετσιώτικης οικογένειας που έλαβε μέρος στις ναυτικές επιχειρήσεις της Επαναστάσεως του 1821
* Άγγελος Γκίνης (1859-1928), πολιτικός μηχανικός, καθηγητής στο Ε.Μ.Π. και ακαδημαϊκός
* Δημήτριος Γκίνης (γενν. 1890), ιστορικός του βυζαντινού δικαίου
* Κωνσταντίνος Γκίνης (γενν. 1892), υποστράτηγος και αρχιτέκτονας
* Κωνσταντίνος Γκίνης (γενν. 1957), αρχηγός ΓΕΣ
* Πέτρος Γκίνης (1861-1935), αντιναύαρχος και υπουργός Ναυτικών

## Δείτε επίσης
* Γκίνη
Γαλανόπουλος

Το ελληνικό επώνυμο **Γαλανόπουλος** μπορεί να αναφέρεται σε κάποιο από τα παρακάτω πρόσωπα:

* Άγγελος Γαλανόπουλος (γενν. 1910), σεισμολόγος
* Αριστείδης Γαλανόπουλος (γενν. 1981), ποδοσφαιριστής
* Δημήτριος Γαλανόπουλος (αρχές 20ού αι.), νομικός
* Ιωάννης Γαλανόπουλος (20ός αι.) σταφιδέμπορος και βουλευτής Αχαΐας
* Κώστας Γαλανόπουλος (γενν. 1997), ποδοσφαιριστής
* Χαράλαμπος Γαλανόπουλος (γενν. 1911), καθηγητής της γυναικολογίας
Χρηστίδης

Το ελληνικό επώνυμο **Χρηστίδης** μπορεί να αναφέρεται σε κάποιο από τα παρακάτω πρόσωπα:

* Αναστάσιος Χρηστίδης (θαν. 1962), γιατρός και βουλευτής
* Γρηγόρης Χρηστίδης (γενν. 1942), τραγουδοποιός,δημοσιογράφος και συγγραφέας
* Δημήτριος Χρηστίδης (1799-1877), πολιτικός και οικονομολόγος
* Μελέτιος Χρηστίδης, το κατά κόσμο όνομα του Μητροπολίτη Πισιδίας Μελετίου (1880-1967)
* Νάσος Χρηστίδης (γενν. 1901), πεζογράφος
* Νίκος Χρηστίδης (γενν. 1944), ποδοσφαιριστής (τερματοφύλακας) και προπονητής
* Στέργιος Χρηστίδης (θαν. 1962), εθνομάρτυρας
* Σωτήρης Χρηστίδης (1858-1940), ζωγράφος και εικονογράφος

## Δείτε επίσης
* Χρηστίδου
Σοφία της Ελλάδας (1914-2001)

Η **Σοφία της Ελλάδας και της Δανίας** (26 Ιουνίου 1914 - 3 Νοεμβρίου 2001) του Οίκου του Γκλύξμπουργκ ήταν πριγκίπισσα της Ελλάδας και της Δανίας και με τους γάμους της έγινε πριγκίπισσα της Έσσης-Κάσσελ και πριγκίπισσα του Αννοβέρου.

## Γέννηση
Γεννήθηκε στις 26 Ιουνίου 1914 στο Θερινό Ανάκτορο Μον Ρεπό της Κέρκυρας. Ήταν το τέταρτο παιδί και η τέταρτη κόρη του Ανδρέα της Ελλάδας και της Δανίας και της Αλίκης του Μπάττενμπεργκ, κόρης του Λουδοβίκου του Μπάττενμπεργκ από τον Οίκο της Έσσης-Ντάρμστατ. Ήταν η τέταρτη μεγαλύτερη αδελφή του Φίλιππου, μετέπειτα Δούκα του Εδιμβούργου ως συζύγου της Ελισάβετ Β΄ του Ηνωμένου Βασιλείου. Είχε επίσης τρεις αδελφές: τη Μαργαρίτα, τη Θεοδώρα και την Καικιλία. 

Μέσω του πατέρα της, ήταν εγγονή του Γεωργίου Α΄ της Ελλάδας και της Όλγας Κωνσταντίνοβνας της Ρωσίας, εγγονής του Νικολάου Α΄ της Ρωσίας. Η μητέρα της ήταν εγγονή της Αλίκης, δεύτερης κόρης της Βικτωρίας του Ηνωμένου Βασιλείου και του Αλβέρτου της Σαξονίας-Κοβούργου-Γόθας.

## Οικογένεια
Παντρεύτηκε σε πρώτο γάμο το Χριστόφορο της Έσσης-Κάσσελ (1901 - 1943) στις 15 Δεκεμβρίου 1930 στο Κρόνμπεργκ στο Βερολίνο και απέκτησαν πέντε παιδιά:
* Χριστίνα Μαργαρίτα (1933 - 2011), Πριγκίπισσα της Έσσης.
* Δωροθέα Καρλόττα Καρίνα (1934 - 2025), Πριγκίπισσα της Έσσης.
* Κάρολος Αδόλφος Ανδρέας (1937 - 2022), Πρίγκιπας της Έσσης.
* Ρανιέρος Χριστόφορος Φρειδερίκος (γενν. 1939), Πρίγκιπας της Έσσης.
* Κλαρίσα Αλίκη (γενν. 1944), Πριγκίπισσα της Έσσης.

Στις 23 Απριλίου 1946 παντρεύτηκε το Γεώργιο Γουλιέλμο του Αννοβέρου (1915 - 2006), γιο του Ερνέστου Αυγούστου Γ΄ του Μπράουνσβαϊγκ, στο Σάλεμ της Βάδης και απέκτησαν τρία παιδιά:
* Γουέλφος Ερνέστος (1947 - 1981), Πρίγκιπας του Αννοβέρου.
* Γεώργιος (γενν. 1949), Πρίγκιπας του Αννοβέρου.
* Φρειδερίκη (γενν. 1954), παντρεύτηκε τον Τζέρυ Ουίλλιαμ Συρ.

Μέχρι το θάνατό της, η Σοφία ήταν συχνή επισκέπτης του αδελφού της Φιλίππου και της νύφης της, Ελισάβετ Β΄. Ήταν ανάδοχος του γιου τους Εδουάρδου, Κόμη του Ουέσσεξ. Η Σοφία ήταν συχνά σε εκδηλώσεις, όπως στην ετήσια Επίδειξη Ίππων του Ουίνδσορ με την παρουσία του αδελφού της και της οικογένειάς του.

Η Σοφία απεβίωσε στις 3 Νοεμβρίου 2001 στο Μόναχο.

## Τίτλοι

*26 Ιουνίου 1914 - 15 Δεκεμβρίου 1930: *Η Αυτής Βασιλική Υψηλότητα* Πριγκίπισσα Σοφία της Ελλάδας και της Δανίας
*15 Δεκεμβρίου 1930 – 23 Απριλίου 1946: *Η Αυτής Βασιλική Υψηλότητα* Πριγκίπισσα Χριστόφορου της Έσσης
*23 Απριλίου 1946 – 3 Νοεμβρίου 2001: *Η Αυτής Βασιλική Υψηλότητα* Πριγκίπισσα Γεωργίου Γουλιέλμου του Αννόβερου

**Τιμητικές Διακρίσεις**
* Κυρία Μεγαλόσταυρου του Τάγματος των Αγίων Όλγας και Σοφίας

## Πρόγονοι

## Παραπομπές


## Εξωτερικοί σύνδεσμοι
* 

Σοφία της Ελλάδας και της Δανίας
Σοφία της Ελλάδας και της Δανίας
Σοφία της Ελλάδας και της Δανίας
Κατηγορία:Πριγκίπισσες της Έσσης
Κατηγορία:Πριγκίπισσες της Δανίας
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου
Gazella borbonica

Η ***Gazella borbonica*** ή κοινώς **Ευρωπαϊκή γαζέλα** είναι ένα είδος προϊστορικής αντιλόπης που ζούσε αποκλειστικά στην Ευρώπη κατά το Πλειστόκαινο. Απολιθώματά της έχουν βρεθεί και στην Ελλάδα, με σπουδαιότερα αυτά της Μηλιάς Γρεβενών. Περιγράφηκε από τον Κάρολο Ντεπέρετ το 1884. 

Ήταν μια μικρού μεγέθους αντιλόπη. Τα κέρατα ήταν κοντά, αλλά μεγάλα σε σχέση με το κρανίο της, και κυρτά προς τα πίσω. Όπως οι σημερινές γαζέλες, πρέπει να έφερε δακτύλιους κατά μήκος των κεράτων.

## Παραπομπές


Κατηγορία:Βοοειδή
Κατηγορία:Εξαφανισμένα θηλαστικά της Πλειστόκαινου
Κλαβίχορδο

Το **κλαβίχορδο** είναι πληκτροφόρο χορδόφωνο μουσικό όργανο που πρωτοεμφανίστηκε περίπου το 15ο αιώνα, ενδεχομένως και νωρίτερα. Ήταν σε χρήση σε ολόκληρη τη δυτική Ευρώπη κατά την περίοδο της Αναγέννησης και στη Γερμανία και τη Σκανδιναβία μέχρι τις αρχές του 19ου αιώνα.  Αποτελείται συνήθως από ένα ηχείο ορθογώνιου σχήματος, πάνω στο οποίο τοποθετούνταν χορδές που συνδέονταν με τα πλήκτρα μέσω μεταλλικών εφαπτόμενων γλωσσιδίων. Πιέζοντας τα πλήκτρα, ο οργανοπαίκτης θέτει σε κίνηση τις γλωσσίδες, οι οποίες με τη σειρά τους χτυπούν τις χορδές ώστε να παραχθεί ο ήχος του οργάνου.  Τα παλαιότερα κλαβίχορδα διέθεταν «τάστα», δηλ. κάθε ζευγάρι χορδών μπορούσε να χτυπηθεί από περισσότερες από μία γλωσσίδες, παράγοντας διαφορετικές νότες, αλλά μόνο μία νότα κάθε φορά. Κλαβίχορδα χωρίς τάστα, στα οποία κάθε γλωσσίδα μπορούσε να χτυπά τη δική της χορδή, εμφανίζονται στα τέλη του 17ου αιώνα. Ο όρος κλαβίχορδο εμφανίζεται για πρώτη φορά στο *Der Minne Regel* (1404) του ποιητή Έμπερχαρντ φον Κέρσνε από το Μίντεν. 

Ακόμα και τα μεγαλύτερων διαστάσεων κλαβίχορδα ήταν αρκετά αδύναμα για να χρησιμοποιηθούν σε ορχήστρα ή σε μεγάλους χώρους. Παρόλα αυτά, επειδή οι χορδές του οργάνου πάλλονταν όσο τα πλήκτρα παρέμεναν πατημένα, το κλαβίχορδο πρόσφερε στον εκτελεστή τη δυνατότητα να ελέγχει σε μεγάλο βαθμό την ένταση του ήχου, ώστε να αυξομειώνει το δυναμικό εύρος της εκτέλεσης από την περιοχή του πιάνο (*piano*) μέχρι την περιοχή του φόρτε (*forte*). Αυτός ήταν και ένας από τους λόγους που το κλαβίχορδο παρέμεινε τόσο αγαπητό όργανο για εξάσκηση μέχρι το 19ο αιώνα.

Κλαβίχορδα συνέχισαν να κατασκευάζονται περίπου μέχρι το 1820, μετά την επινόηση του τετράγωνου πιάνου, ενώ αργότερα, στα τέλη του 1890, ο μουσικός και κατασκευαστής οργάνων Άρνολντ Ντόλμετς συνέβαλε στην αναβίωσή τους. Έκτοτε η κατασκευή και χρήση τους συνεχίζεται μέχρι σήμερα.

## Παραπομπές


## Εξωτερικοί σύνδεσμοι

* "The Clavichord" του Bernard Brauchli (εισαγωγή)

Κατηγορία:Πληκτροφόρα μουσικά όργανα
Πανίκος Χρυσάνθου

Ο **Πανίκος Χρυσάνθου** (γενν. 1951, Κυθρέα, Κύπρος) είναι Κύπριος σκηνοθέτης και παραγωγός ντοκιμαντέρ, στον οποίο απονεμήθη το Βραβείο Ειρήνης Αμπντί Ιπεκτσί για την ταινία του *Το Τείχος μας*. Πρόκειται για ελληνοτουρκικό βραβείο το οποίο απονέμεται ανά δύο χρόνια σε καλλιτέχνες, πολιτικούς και ακαδημαϊκούς από την Ελλάδα και την Τουρκία.

## Βιογραφία
Ο Πανίκος Χρυσάνθου αποφοίτησε από το Πανεπιστήμιο Αθηνών με πτυχίο στη Φιλολογία και τη Φιλοσοφία. Εργάστηκε ως βοηθός σκηνοθέτης και διευθυντής παραγωγής σε Ελληνικές και Κυπριακές ταινίες, προτού αρχίσει να παράγει τις δικές του.

Έλαβε το αναγνωρισμένου κύρους *Βραβείο Ειρήνης Αμπντί Ιπεκτσί* το 1997 για τη ταινία του, *Το Τείχος μας*.

## Φιλμογραφία

### Λοιπά έργα
Επίσης, ήταν υπεύθυνος για τη φωτογραφική επιμέλεια του βιβλίου *«Λευκωσία, η νεκρή ζώνη»* του Ζακ Λακαριέρ *(Jacques Lacarrière).*

## Παραπομπές


## Εξωτερικοί σύνδεσμοι
* 

Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Κύπριοι σκηνοθέτες κινηματογράφου
Αδριανίδα φυλή (αποσαφήνιση)

Με την ονομασία **Αδριανίς φυλή** ή Αδριανίδα φυλή μπορεί να αναφέρονται:

*Αδριανίς (φυλή), φυλή της  αρχαίας Αθήνας και Αττικής,
*Αδριανίς Ευμενείας (φυλή), φυλή της αρχαίας Ευμενείας της Φρυγίας
Μπαντ Σπένσερ

Ο **Μπαντ Σπένσερ** (*Bud Spencer*, πραγματικό όνομα Κάρλο Πεντερζόλι, *Carlo Pedersoli*, 31 Οκτωβρίου 1929 - 27 Ιουνίου 2016) ήταν Ιταλός ηθοποιός, σκηνοθέτης και αθλητής κολύμβησης. Γνωστός για τους ρόλους δράσης - κωμωδίας και συνεργάτης του Τέρενς Χιλλ. Επιτυχημένος κολυμβητής στα νιάτα του , απέκτησε πτυχίο νομικής και είχε εγγράψει πολλά διπλώματα ευρεσιτεχνίας. Πήρε μέρος σε περισσότερες από 65 ταινίες, με γνωστότερη την σειρά ταινιών "Ελάτε να σας δείρουμε".

## Βιογραφία
 
Ο Μπαντ Σπένσερ γεννήθηκε στις 31 Οκτωβρίου 1929 στη Σάντα Λουτσία, μια ιστορική συνοικία της Νάπολης. Από το 1947 ως το 1949 εργάστηκε στο ιταλικό προξενείο της Ρεσίφε στη Βραζιλία, όπου έμαθε άπταιστα πορτογαλικά.

## Φιλμογραφία

## Σενάριο
* *Banana Joe* (1982, credited as Carlo Pedersoli)
* *Big Man* (credited as Carlo Pedersoli)
** *La Fanciulla che ride* (1988) (TV)
** *Diva* (1989) (TV)
** *Boomerang* (1989) (TV)
* *Extralarge* (credited as Carlo Pedersoli)
** *Ninja Shadow* (1993) (TV)
** *Diamonds* (1993) (TV).

## Παραπομπές


Κατηγορία:Ιταλοί ηθοποιοί κινηματογράφου
Κατηγορία:Ιταλοί σκηνοθέτες
Κατηγορία:Ιταλοί αθλητές της κολύμβησης
Κατηγορία:Ιταλοί υδατοσφαιριστές
Κατηγορία:Υδατοσφαιριστές Εθνικής Ιταλίας
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Νέος Αγωνιστής

Ο **Νέος Αγωνιστής – Πρωτοβουλία Αριστερών Σοσιαλιστών** (αρχικά Νέος Αγωνιστής – Δίκτυο Αριστερών Σοσιαλιστών) ήταν ελληνική αριστερή πολιτική οργάνωση που ιδρύθηκε το 2006 στα πλαίσια του Πανελλήνιου Σοσιαλιστικού Κινήματος (ΠΑΣΟΚ). Επικεφαλής της ήταν ο Βασίλης Ασημακόπουλος. Η οργάνωση κινήθηκε ιδεολογικά στον χώρο του δημοκρατικού σοσιαλισμού και επεδίωκε τη διαμόρφωση ενός ευρύτερου αριστερού μετώπου, με έμφαση στην κοινωνική δικαιοσύνη και τη λαϊκή συμμετοχή.
μικρογραφία|Το λογότυπο του Νέου Αγωνιστή.
Ο Νέος Αγωνιστής συγκροτήθηκε το 2006 από μέλη που ανήκαν τότε στο ΠΑΣΟΚ, καθώς και από ανένταχτους σοσιαλιστές. Αφετηρία της πολιτικής του συγκρότησης αποτέλεσε η «Πρωτοβουλία Μελών ΠΑΣΟΚ ενάντια στην αναθεώρηση του άρθρου 16» (Π16), η οποία είχε αναπτυχθεί στο πλαίσιο των αντιδράσεων για τη συνταγματική αναθεώρηση σχετικά με την ανώτατη εκπαίδευση.

Μετά την επιβολή των Μνημονίων το 2010 και την υπαγωγή της χώρας σε καθεστώς επιτήρησης από την Τρόικα, ο Νέος Αγωνιστής προχώρησε σε ρήξη με το ΠΑΣΟΚ. Στελέχη του αποχώρησαν από τα κορυφαία κομματικά όργανα, με παράδειγμα τη Νίνα Κασιμάτη (νυν βουλεύτρια του ΣΥΡΙΖΑ-ΠΣ) και τον Κώστα Τσουκαλά (νυν Εκπρόσωπο Τύπου του ΠΑΣΟΚ-ΚΙΝΑΛ), οι οποίοι αποχώρησαν από το Εθνικό Συμβούλιο, εκτιμώντας ότι δεν ήταν πλέον δυνατή η πολιτική πάλη εντός του κόμματος.

Στη συνέχεια, η οργάνωση ανέπτυξε δράση στο πλαίσιο των κοινωνικών κινητοποιήσεων της περιόδου 2010–2012, συμμετέχοντας σε διαδηλώσεις και εκδηλώσεις με πολιτικό περιεχόμενο, όπως αυτή που διοργάνωσε για τα «30 χρόνια από τις 18 Οκτωβρίου 1981 – Από την Αλλαγή στην Προδοσία».

Από το 2011, ο Νέος Αγωνιστής συμμετείχε ιδρυτικά στον Συνασπισμό της Ριζοσπαστικής Αριστεράς (ΣΥΡΙΖΑ – Ενωτικό Κοινωνικό Μέτωπο). Στις εκλογικές αναμετρήσεις της περιόδου εκείνης, ο Βασίλης Ασημακόπουλος ήταν υποψήφιος στη Β΄ Αθηνών. Στις 30 Ιουλίου 2015, η οργάνωση αποχώρησε από τον ΣΥΡΙΖΑ, διαφωνώντας με την αποδοχή του τρίτου Μνημονίου από την κυβέρνηση.

Στις 28 Αυγούστου 2015, έπειτα από συνάντηση αντιπροσωπείας της «Πρωτοβουλίας Αριστερών Σοσιαλιστών – Νέος Αγωνιστής» με τον πρόεδρο της Κοινοβουλευτικής Ομάδας της Λαϊκής Ενότητας (ΛΑΕ), Παναγιώτη Λαφαζάνη, συμφωνήθηκε η συμμετοχή της στα ψηφοδέλτια της Λαϊκής Ενότητας για τις βουλευτικές εκλογές του Σεπτεμβρίου 2015.

Το 2016, η Πρωτοβουλία Αριστερών Σοσιαλιστών – Νέος Αγωνιστής διαλύθηκε.

## Αναφορές


## Εξωτερικοί σύνδεσμοι
* Επίσημη ιστοσελίδα

Κατηγορία:Συνιστώσες της ΛΑ.Ε.
Κατηγορία:Συνιστώσες του ΣΥΡΙΖΑ
Νέοι Ορίζοντες (Κύπρος)

Οι **Νέοι Ορίζοντες** ήταν ριζοσπαστικό δεξιό πολιτικό κόμμα στην Κύπρο που ιδρύθηκε στις 18 Φεβρουαρίου 1996. Στόχος του κόμματος, ήταν η επίλυση του Κυπριακού και η απόρριψη του Σχεδίου Ανάν από την ελληνοκυπριακή και από την τουρκική πλευρά. 

## Ιστορικό
Στις βουλευτικές εκλογές του 1996, το κόμμα κατέβηκε για πρώτη φορά σε εκλογική αναμέτρηση. Έλαβε 1,71% και 6.317 ψήφους χωρίς να εκλέξει βουλευτή στη Βουλή των Αντιπροσώπων (Κύπρος).

Έλαβε μέρος στις προεδρικές του 1998 με την υποψηφιότητα του προέδρου του, Νίκος Κουτσού. Η υποψηφιότητα συγκέντρωσε πενιχρά αποτελέσματα, 3.625 ψήφους και 0,91%, και κατετάγη στην 6η θέση, μεταξύ των υποψηφίων.

Στις βουλευτικές εκλογές της 27ης Μαΐου του 2001, το κόμμα έλαβε το 3% της λαϊκής ψήφου και κατέκτησε 1 από τις 56 έδρες. Εξέλεξε βουλευτή τον Χρίστο Κληρίδη. 

Στις προεδρικές εκλογές του 2003 ο Νίκος Κουτσού ήταν ξανά υποψήφιος. Αυτή τη φορά σημειώθηκε μικρή αύξηση των ποσοστών του. Συγκεκριμένα έλαβε ποσοστό 2,12% και 8.771 ψήφους.

Στο δημοψήφισμα σχετικά με την αποδοχή ή όχι του Σχεδίου Ανάν τάχθηκε με το **ΟΧΙ**, επιλογή που επικράτησε μεταξύ των ελληνοκυπρίων.

Συμμετείχε επίσης στις ευρωεκλογές του 2004. Πήρε το 1,65% των ψήφων, ποσοστό πολύ μικρότερο από αυτό που θα του επέτρεπε εκπροσώπηση στο Ευρωπαϊκό Κοινοβούλιο.

Το 2005 συγχωνεύθηκε με το κόμμα Ευρωπαϊκή Δημοκρατία και ίδρυσαν το Ευρωπαϊκό Κόμμα.

## Αποτελέσματα εκλογών
### Βουλή των Αντιπροσώπων

### Ευρωπαϊκό Κοινοβούλιο

### Πρόεδρος της Δημοκρατίας

## Παραπομπές


Κατηγορία:Κυπριακά πολιτικά κόμματα
Παλάθιο ντε Ντεπόρτες ντε λα Κομουνιδάδ ντε Μαδρίδ (κλειστό γυμναστήριο)

Το **Παλάθιο ντε Ντεπόρτες ντε λα Κομουνιδάδ ντε Μαδρίδ** (ισπανικά: *Palacio de Deportes de la Comunidad de Madrid*), που από το Νοέμβριο του 2016 ονομάζεται **WiZink Center** για εμπορικούς λόγους, είναι κλειστός χώρος άθλησης που βρίσκεται στην πόλη της Μαδρίτης στην Ισπανία. Η χωρητικότητά του είναι 13.000 θεατές για αγώνες καλαθοσφαίρισης, 14.000 για αγώνες χειροσφαίρισης και 15.500 για συναυλίες (με μόνιμη δημόσια ράμπα).

Το πρώην κτίριο, που χτίστηκε το 1960, καταστράφηκε από πυρκαγιά το 2001. Οι αρχιτέκτονες Ενρίκε Ερμόσο και Παλόμα Γουιδόμπρο έδωσαν ένα high-tech ύφος στο νέο γήπεδο που χτίστηκε στην ίδια θέση μεταξύ 2002 και 2005. Το γήπεδο φιλοξένησε δύο μεγάλα διεθνή γεγονότα καλαθοσφαίρισης στην πρώτη δεκαετία του 21ου αιώνα. Φιλοξένησε τη νοκ-άουτ φάση του Ευρωμπάσκετ 2007, ενώ το επόμενο έτος φιλοξένησε το Final Four της Ευρωλίγκας το 2008. Φιλοξένησε επίσης τρεις φορές την τελική φάση του Copa del Rey το 2006, το 2009 και το 2011. Σ' αυτό το γήπεδο πραγματοποιήθηκε ο τελικός για το Παγκόσμιο Κύπελλο 2014 και το Final Four της Ευρωλίγκας το 2015.

## Ονομασίες
Ακολουθούν οι ονομασίες του σταδίου:

* 2005-2014: Palacio de Deportes
* 2014-2016: Barclaycard Center
* 2016-τώρα: WiZink Center

## Εικόνες

 Palacio de Deportes (Madrid) 16.jpg|Εξωτερική όψη του σταδίου
 Vista del Palacio de los Deportes.jpg|Άποψη του σταδίου


## Παραπομπές


## Εξωτερικοί σύνδεσμοι
* 

Κατηγορία:Γήπεδα καλαθοσφαίρισης στην Ισπανία
Κατηγορία:Κτίρια και κατασκευές στη Μαδρίτη
Κατηγορία:Κλειστά στάδια στην Ισπανία
Νταρουσάφακα ΣΚ

Η **Νταρουσάφακα** (τουρκικά: *Darüşşafaka*), γνωστή στο παρελθόν ως *Νταρουσάφακα Λάσα* (Darüşşafaka Lassa) για εμπορικούς λόγους, είναι τουρκική επαγγελματική ομάδα καλαθοσφαίρισης. Εδρεύει στην περιοχή Σαρίγερ της Κωνσταντινούπολης στην Τουρκία.

## Χορηγίες
Η επωνυμία του εκάστοτε χορηγού εμπεριέχεται στην ονομασία της ομάδας.

* Darüşşafaka Cooper Tires (2008–2010)
* Darüşşafaka Doğuş (2013–2017)
*Darüşşafaka (2017–2018)
*Darüşşafaka Tekfen Basketbol (2018–2021)
*Darüşşafaka (2021–2023)
*Darüşşafaka Lassa (2023–σήμερα)

## Επιτυχίες
***[[Πρωτάθλημα Καλαθοσφαίρισης Τουρκίας|Πρωτάθλημα Τουρκίας]]**
** **Πρωταθλήτρια** (2): 1961, 1962
** *Δεύτερη θέση* (1): 1960
***Β΄ Κατηγορία Τουρκίας**
** **Πρωταθλήτρια** (1): 2014
***Πρωτάθλημα Κωνσταντινούπολης**
** **Πρωταθλήτρια** (1): 1960
** Τρίτη θέση (3): 1961, 1962, 1963
***[[Κύπελλο Τουρκίας (καλαθοσφαίριση ανδρών)|Κύπελλο Τουρκίας]]**
** *Φιναλίστ* (3): 2002, 2016, 2020

**Διεθνής**

* '''Eurocup'''
** **Πρωταθλήτρια** (1): 2018

## Τρέχουσα σύνθεση

## Παραπομπές


## Εξωτερικοί σύνδεσμοι

* 

Κατηγορία:Τουρκικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1951
Κατηγορία:Σύλλογοι της Ευρωλίγκα ανδρών
Δημήτριος Αντωνίου

Το ελληνικό ονοματεπώνυμο **Δημήτριος Αντωνίου** μπορεί να αναφέρεται σε κάποιο από τα παρακάτω πρόσωπα:

* Δημήτριος Αντωνίου, αγωνιστής στην Επανάσταση του 1821 από την Κύπρο
* Δημήτριος Αντωνίου (γενν. 1906), ποιητής
* Δήμος Αντωνίου (θάν. 1821), αγωνιστής στην Επανάσταση του 1821
Αραμπατζής

Το ελληνικό επώνυμο **Αραμπατζής** (που ετυμολογικά προέρχεται από την τουρκική λέξη *arabaçi* = οδηγός άμαξας φορτίων, «αραμπά»), μπορεί να αναφέρεται σε κάποιο από τα παρακάτω πρόσωπα:

* Γιάννης Αραμπατζής (γενν. 1984), ποδοσφαιριστής (τερματοφύλακας)
* Δημήτριος Αραμπατζής (θάν. 1821), αγωνιστής στην Επανάσταση του 1821
* Νικόλαος Αραμπατζής, Μακεδονομάχος
* Νίκος Αραμπατζής (γενν. 1984), ποδοσφαιριστής 
* Πιέρρος Αραμπατζής (θάν. 1826), αγωνιστής στην Επανάσταση του 1821
* Σπύρος Αραμπατζής, αθλητής του στίβου (δισκοβόλος)
* Σταύρος Αραμπατζής, αγωνιστής στην Επανάσταση του 1821
Πετρίδης

Το ελληνικό επώνυμο **Πετρίδης**, που ετυμολογικά σημαίνει «γιος του Πέτρου», μπορεί να αναφέρεται σε κάποιο από τα παρακάτω πρόσωπα:

* Γιάννης Πετρίδης, μουσικός παραγωγός
* Γιώργος Πετρίδης (1938-2017), ποδοσφαιριστής
* Δημήτριος Πετρίδης (1836-1896), πολιτικός, υπουργός «Παιδείας και Εκκλησιαστικών»
* Ιωάννης Πετρίδης (1931-2016), πολιτικός
* Κώστας Πετρίδης (αθλητής) (1906-;), Κύπριος αθλητής στίβου
* Κωνσταντίνος Πετρίδης (Κύπριος πολιτικός), Κύπριος πολιτικός
* Κωνσταντίνος Μ. Πετρίδης, μαθηματικός
* Μιχαήλ Πετρίδης (θαν. 1966), γιατρός και δήμαρχος Ρόδου
* Πέτρος Πετρίδης (συνθέτης), Έλληνας συνθέτης του 20ού αιώνα
* Πέτρος Πετρίδης (Κύπριος υπουργός), Κύπριος πολιτικός 
* Φώτης Πετρίδης (γενν. 1967),  ηθοποιός, συγγραφέας, σκηνοθέτης και μεταγλωττιστής.
## Δείτε επίσης
* Πετρίδου
*Πέτρος Πετρίδης
* Ιωάννης Πετρίδης (προσωπογραφία)
Epitome of Torture

***Epitome of Torture*** είναι ο τίτλος του 14ου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε στις 26 Απριλίου 2013 μέσω της δισκογραφικής εταιρείας "Steamhammer". Στην Βόρεια Αμερική, ο δίσκος κυκλοφόρησε στις 7 Μαΐου του ίδιου έτους.

Το κομμάτι "*Katjuscha*" περιλαμβάνει την μελωδία του σοβιετικού τραγουδιού "*Katyusha*" από τον δεύτερο παγκόσμιο πόλεμο, το οποίο είχε συνθέσει ο Μαντβέι Μπλάντερ το 1938.

Οι κριτικές για το άλμπουμ υπήρξαν θετικές, αφού το "Sputnik Music" του έδωσε μέσο όρο βαθμολογιών 3,3 / 5,  το "Sea Of Tranquility" 4 / 5, το "Metal Archives" 74% και το "Metal Storm" 7,5 / 10.

## Τραγούδια του δίσκου
* *Όλες οι συνθέσεις έχουν γραφτεί από τους [[Τόμας Ζουκ|Tom Angelripper]], εκτός αν σημειώνεται διαφορετικά.*

## Θέσεις τσαρτ

## Τα μέλη των Sodom
Οι μουσικοί οι οποίοι ηχογράφησαν το "*Epitome of Torture*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Bernd "Bernemann" Kost** - κιθάρα
* **Markus "Makka" Freiwald** - τύμπανα

## Παραπομπές


## Πηγές
* Epitome of Torture - SODOM WEB SQUAD
* Sodom - Epitome of Torture | Sputnikmusic
* Sodom - Epitome of Torture - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 2013
Αντωνίου (αγωνιστής 1821)

Με το ελληνικό επώνυμο **Αντωνίου** αναφέρονται οι παρακάτω αγωνιστές στην Επανάσταση του 1821:

* Ανδρέας Αντωνίου (γενν. 1801)
* Αντώνης Αντωνίου, υπολοχαγός
* Απόστολος Αντωνίου, δεκανέας
* Γαρύφαλλος Αντωνίου, υπολοχαγός
* Γεώργιος Αντωνίου, ονοματεπώνυμο τριών αγωνιστών
* Δημήτριος Αντωνίου, από την Κύπρο
* Δήμος Αντωνίου (θάν. 1821)
* Ευάγγελος Αντωνίου, ονοματεπώνυμο δύο αγωνιστών
* Ιωάννης Αντωνίου (θάν. 1827)
* Μάρκος Αντωνίου (θάν. 1824), ναύκληρος
* Ματθαίος Αντωνίου, πολεμιστής και πρακτικός ιατροχειρουργός
* Μιχαήλ Αντωνίου (γενν. 1808), από την Κύπρο
* Μιχαήλος Αντωνίου (θάν. 1837), ναυμάχος
* Πάνος ή Κωτούλας Αντωνίου, τραυματίσθηκε τρεις φορές
* Σπυρίδων Αντωνίου ή Σπύρος Λεκρεβίδης-Αντωνιου, από τις Σπέτσες
* Στέργιος Αντωνίου ο Μακεδόνας
* Στυλιανός Αντωνίου (γενν. 1775)
* Σωτήριος Αντωνίου, από την Τριπολιτσά
* Τζανής Αντωνίου, από τη Χίο
* Φιλιππής Αντωνίου, πυρπολητής
* Χριστόδουλος Αντωνίου, οπλαρχηγός
* Χρίστος Αντωνίου, πολεμιστής και πρακτικός ιατροχειρουργός
Συνθετόκερας

Ο **Συνθετόκερας** είναι ένα μεγάλο εξαφανισμένο πρωτοκερατοειδές αρτιοδάκτυλο, ενδημικό της Βόρειας Αμερικής. Έζησε κατά το ύστερο Μειόκαινο πριν από 13,6-5,33 εκατομμύρια χρόνια, συμπληρώνοντας 8,27 εκατομμύρια χρόνια.

## Μορφολογία
αριστερά|μικρογραφία| Κρανίο συνθετόκερα
αριστερά|μικρογραφία|Εξάπλωση του συνθετόκερα
Με μήκος 2 μέτρα, ο συνθετόκερας είναι το μεγαλύτερο μέλος της οικογένειας των πρωτοκερατίδων. Είναι επίσης το τελευταίο και με τα πιο παράξενα κέρατα. Τα δύο κέρατα πάνω από τα μάτια είναι ομοιόμορφα και απλά όπως τα σύγχρονα θηλαστικά, όμως το κέρατο στο ρύγχος είναι πιο περίεργο, μακρύ και διακλαδίζεται στην άκρη, χρησιμοποιώντας το στις βίαιες μάχες.

## Παραπομπές


Κατηγορία:Βοοειδή
Κατηγορία:Θηλαστικά της Βόρειας Αμερικής
Κατηγορία:Εξαφανισμένα είδη
Εθνική Ιαπωνίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Ιαπωνίας** είναι το αντιπροσωπευτικό συγκρότημα της Ιαπωνίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ιαπωνικής Ομοσπονδίας Καλαθοσφαίρισης (JBA).

Η Ιαπωνία έχει μια από τις πιο επιτυχημένες ομάδες καλαθοσφαίρισης στην Ασία. Έχει κερδίσει δύο φορές το Ασιατικό Πρωτάθλημα, ενώ έχει προκριθεί έξι φορές στους Ολυμπιακούς Αγώνες.

Τις τελευταίες δεκαετίες, αρκετοί Ιάπωνες καλαθοσφαιριστές αγωνίζονται στο πρωτάθλημα του NBA και στην Ευρώπη. Ωστόσο, σπάνια αγωνίζονται με τη φανέλα της εθνικής ομάδας, με αποτέλεσμα η Ιαπωνία να βρίσκεται πίσω από το Ιράν, τη Νότια Κορέα, τις Φιλιππίνες και την Κίνα.

## Ιστορία
Η εθνική ομάδα καλαθοσφαίρισης ανδρών της Ιαπωνίας αγωνίστηκε για πρώτη φορά σε διεθνή διοργάνωση, όταν μετείχε στους 3ους Αγώνες Άπω Ανατολής που πραγματοποιήθηκαν στο Τόκιο το 1917. Η εκπρόσωπος της Ιαπωνίας τότε ήταν η ομάδα της ΧΑΝ του Κιότο.

## Στατιστικά
Για το 2025 (Σεπτέμβριος), η εθνική ομάδα καλαθοσφαίρισης ανδρών της Ιαπωνίας βρισκόταν στη 22η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι

* 

Ιαπωνίας
Αρμένης (επώνυμο)

Το ελληνικό επώνυμο **Αρμένης** έχει ιστορικά εδραιωθεί στην Κρήτη, τη Χίο, τη Μήλο, την Τήνο, τα Ιόνια νησιά και την Πελοπόννησο. Στην Δύση η οικογένεια εγκαταστάθηκε στις περιοχές της Λιγουρίας, της Πιατσέντσας, της Βενετίας, του βασιλείου της Νάπολης, της Σικελίας και των προβηγκιανών οικισμών του Σιστερόν, του Νοβ και του Οργκόν.

## Ετυμολογία
Το επώνυμο *Αρμένης* προέρχεται από το αρχ. εθνωνυμικό  *Ἀρμένιος* και προσδιορίζει οικογένειες απώτερης αρμενικής καταγωγής. Κατά τη Βυζαντινή αυτοκρατορία και κυρίως μετά το 961 μ.Χ. αρμενικοί πληθυσμοί εγκαταστάθηκαν σε διάφορες περιοχές τής Ελλάδας, κυρίως νησιωτικές, πράγμα που στάθηκε αφορμή για τον σχηματισμό προσωνυμίων, επωνύμων και τοπωνυμίων σχετικών με τους Αρμενίους.

## Πρόσωπα της οικογένειας
Κλάδος Κέρκυρας:
* Κάρολος Αρμένης (19ος αι.), γιατρός και συγγραφέας που δίδαξε στη Ιόνιο Ακαδημία
* Σπύρος-Ευάγγελος Αρμένης (γενν. 1979), δημιουργός κόμικς και σεναριογράφος

Κλάδος Ιωαννίνων:
* Γιώργος Αρμένης (γενν. 1943), ηθοποιός

## Παραπομπές


Κατηγορία:Ελληνικά επώνυμα
Εστάδιο ντε Τσαμαρτίν

Το **Εστάδιο ντε Τσαμαρτίν** (Ισπανικά: *Estadio de Chamartín*) ήταν γήπεδο, τα εγκαίνια του οποίου έγιναν το 1924, ενώ κατεδαφίστηκε το 1947, και το οποίο ευρισκόταν στο Τσαμαρτίν ντε λα Ρόζα της Ισπανίας. 

## Ιστορία
Το γήπεδο χρησιμοποιείτο από τη Ρεάλ Μαδρίτης, στης οποίας την ιδιοκτησία και ανήκε, προτού αυτή προχωρήσει στην ανέγερση του *Νουέβο Εστάδιο Τσαμαρτίν*, το οποίο έγινε γνωστό μετά το 1955 ως Στάδιο Σαντιάγο Μπερναμπέου.

Τα εγκαίνιά του έγιναν στις 17 Μαΐου 1924, με τη διεξαγωγή φιλικής αναμέτρησης μεταξύ της Ρεάλ και της Νιούκασλ Γιουνάιτεντ, ενώ το γήπεδο είχε χωρητικότητα της τάξεως των 15.000 θέσεων (ορισμένες πηγές κάνουν λόγο για 22.500). Το 1934, το γήπεδο φιλοξένησε προκριματική αναμέτρηση ενόψει του Παγκοσμίου Κυπέλλου μεταξύ της Ισπανίας και της Πορτογαλίας, στην οποία η πρώτη επικράτησε με σκορ 9-0, εμπρός σε φίλαθλο κοινό της τάξεως των 50.000 θεατών.

Η πόλη του Τσαμαρτίν ντε λα Ρόζα ενσωματώθηκε στη Μαδρίτη το 1948.

## Παραπομπές


Κατηγορία:Στάδια ποδοσφαίρου στην Ισπανία
Κατηγορία:Ρεάλ Μαδρίτης (ποδόσφαιρο)
Κατηγορία:Αθλητικές εγκαταστάσεις στην Ισπανία
Κατηγορία:Κτίρια και κατασκευές στη Μαδρίτη